विभाग का कहना है कि लाख अभियान चलाने के बावजूद दुपहिया वाहन सवारों में हेलमेट के प्रति जागरूकता नहीं बढ़ रही है। खासकर युवा आए दिन तेज रफ्तार वाहन चलाने की होड़ में दुर्घटनाओं का शिकार हो रहे हैं। पुलिस चेकिंग के दौरान सख्ती भी हेलमेट की जरूरत को नहीं समझा पाई है। ऐसे में अब विभाग ने करवाचौथ के त्योहार का सहारा लिया है। आपको बता दें कि ट्रैफिक इंचार्ज विकास मंत्री ने इस अनूठी पहल की योजना बनाई और एक हजार से ज्यादा पोस्टर शहरभर में लगवाए। उनका मानना है कि हादसे में एक मौत नहीं होती है बल्कि पूरा घर तबाह हो जाता है। और हो सकता है कि इस अपील से लोगों में जागरूकता बढ़े और व्यक्ति अपने परिवार के प्रति वफादार बनेगा। इस बार करवाचौथ पर महिलाओं से अपील की गई है कि वह अपने सुहाग से हेलमेल पहनने का वचन उपहार के तौर पर लें।